– Һөрт мих лиебе фрауен... Вир зинд кейне меньшенфрессер... Вир зинд аух меньшен. Кемт иһм алтер думмкопф нах һаузе михт, – тип әйтте. Немкалар – илауҙан, меҫкен ҡарт ҡалтыраныуҙан туҡтаны, ләкин урындарынан ҡыбырламанылар. Үҙен аңлағандарына бик ҡәнәғәт булған Әптелғәлим, өҫтөнән йөк төшкәндәй, ауыр көрһөндө лә: «Битте, гроссфатер», – тип, ҡартты ҡултыҡлап, йортҡа табан атланы. Уларҙың артынан тамам тынысланған ҡатындар эйәрҙе. Былар менән уртаҡ тел табылғанға шайморатовсылар ҙа ҡыуанып таралыша башланы. Кемдең генә кеше ашаусы – меньшенфрессер булғыһы килһен инде. Немецтар менән әүрәгән Әптелғәлим дуҫын онотманы: